section_heading: Životopis
paragraph_text: Rodio se u Dublinu u umjetničkoj obitelj: otac mu je bio kazališni glumac i učitelj dikcije, a majka Frances Chamberlaine Sheridan spisateljica, osobito poznata po djelu Memoari Sidney Biddulph.LZMK / Hrvatska enciklopedija: Sheridan, Richard Brinsley, pristupljeno 23. prosinca 2014. Obitelj Sheridan se 1758. preselila u London kada je Richard imao sedam godina. Od 1762. do 1768. pohađao je školu Harrow gdje su se školovali samo dječaci. Nakon škole studirao je pravo, no taj studij uskoro prekida jer se želio posvetiti pisanju dramskih tekstova. Uskoro se počeo zanimati i za politiku. Godine 1780., u dobi od dvadeset i devet godina, postao je zastupnikom u engleskom parlamentu i tu je dužnost obavljao sve do 1812.: bio je vrlo popularan kao političar, a osobito se iskazao i kao vješt govornik. Tijekom 1806. godine bio je proglašen rizničarom Ratne mornarice. Kao političar je svojedobno bio vrlo utjecajan, no kao pisac nije bio osobito slavan.Encyclopædia Britannica: Richard Brinsley Sheridan / Political career, pristupljeno 17. prosinca 2014.